
Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1.  11.07.2014.a OÜ Dürai poolt ehitusloa väljastamise taotlus (dok. reg nr. 7010/1-16) Malmi tn 4 mitteeluruumi M1 laiendamiseks eluruumi nr 1 pinna vähendamise arvel . 18.07.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.
1.2.  04.08.2014.a OÜ Kuldbis Veterinaarmeditsiini Keskuse poolt ehitusloa väljastamise taotlus (dok. reg nr. 7722/1-16) Kangelaste pr 30 mitteeluruumi M1 veterinaarkliinikuks rekonstrueerimiseks. 05.08.2014.a on Ida Päästekeskusele saadetud ehitusprojekt heakskiidu saamiseks ning 04.08.2014.a on ehitusprojekt saadetud arhitektuuri osakonnale kooskõlastamiseks. Ehitusprojekt oli 11.08.2014.a heakskiidetud Ida Päästekeskuse poolt ja 28.08.2014.a kooskõlastatud  peaarhitektiga.
1.3. 09.06.2014.a Lahe tn 82 kinnistu omanikult ehitusloa väljastamise taotlus (dok. reg nr. 5775/1-16) üksikelamu ja majandushoone püstitamiseks. 25.06.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.

1.4.  22.07.2014.a OÜ Rentavr ehitusloa väljastamise taotlus (dok. reg nr. 7352/1-16) Rahu tn 7a kinnistul vedelgaasi tankla kompleksi rajamiseks koos teenindamiseks vajaliku tehnorajatisega (elektri maakaabelliin). 06.08.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Malmi tn 4 mitteeluruumi M1 laiendamiseks eluruumi nr 1 pinna vähendamise arvel;
3.2. Kangelaste pr 30 mitteeluruumi M1 veterinaarkliinikuks rekonstrueerimiseks;

3.3. Lahe tn 82 üksikelamu ja majandushoone püstitamiseks.
3.4. Rahu tn 7a kinnistul vedelgaasi tankla kompleksi rajamiseks koos teenindamiseks vajaliku tehnorajatisega (elektri maakaabelliin). 

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

